經數: 一八六○

經名: 肇論新疏卷下

頁數: 二四一

上	欄

是則涅槃有始. 有始必有終有始終生滅

之過. 何故前引經云. 無始無終. 又云. 六趣不

能生. 力負不能化

而經曰. 涅槃無始無終. 湛若虛空. 則涅槃先

有本經二十一云. 涅槃非始非終等. 虛空

爲喩. 在經多有

非復學而後成者也有不因修成之過. 涅

槃旣先則性自圓成. 非由修學而後成就. 何

須行三乘之行耶

通古第十七十演之九也. 通同也. 古先也.

意云. 涅槃之體性出自古無始無終. 今三乘

之智本是卽理之智. 不證則已. 證則冥通. 何

有卽理之智證卽智之理. 尙分今古之異而

不通同. 故生公云. 若尋其趣乃是我始會之

非照今有. 照不在今. 卽是莫先爲大. 旣云大

矣. 所以稱常. 故下云. 理而成聖聖不異理. 演

此明證窮自性同自性也

無名曰. 夫至人空洞無象. 而萬物無非我(心)

造聖人與理冥一. 故云無象. 萬物下心雖

寂然. 亦不離諸法. 以一切法皆心所起

會萬物以成己者. 其唯聖人乎會證會也.

聖人了法卽心. 前則依性起相. 此則會相歸

心. 所以成聖. 楞嚴經云. 一切衆生從無始來.

迷己爲物. 失於本心爲物所轉. 若能轉物卽

同如來. 雲庵云. 昔石頭和尙讀至於此. 遂豁

然大悟曰. 聖人無己靡所不己. 法身無相誰

云自也. 圓鑑虛照於其間. 萬象體玄而自現

何則(徵)非理不聖非聖不理. 理而成聖者. 聖

不異理也初二句明心境互成. 若不證於

中	欄

萬物性空之理. 何以成聖人. 若非聖智. 亦不

見性空之理. 此則同前般若論中內外相與

而成功. 後二句明心境非異. 初一句□前. 旣

證理爲聖. 聖智豈異於理耶. 此明聖智與理

通同. 顯無古今先後之異

故天帝曰. 般若當於何心. 善吉曰. 不可於色

中心. 亦不可離色中心. 又曰. 見緣起爲見法.

見法爲見佛初文卽大品散花品文. 般若

卽能證之心. 色卽所證之境. 擧色例諸. 萬法

皆然. 不可於色中心者. 由心境非一故. 不可

離者. 由心境非異故. 以色卽是空空卽如境.

如外無智. 故言不離. 又曰下卽涅槃文. 緣起

卽十二因緣也. 法卽空性佛卽覺智. 見緣起

性空之理. 卽爲見佛. 如智非異

斯則物我不異之□也物卽境也. 卽物明

如故我卽心也. 約聖稱我故畢竟證會. 涅槃

非先三乘非後

所以至人□玄機於未兆. 藏冥運於卽化. 總

六合以鏡心. 一去來以成體前引聖敎. 以

明理智冥符二而不二. 以爲定量. 方明至人

以智契理. 亦寂然冥通. □止也. 亦□也. 玄機

智也. 未兆謂智證理時. 全用歸體不存□兆.

淸□大師云. 智體無自卽是證如. 冥寂也. 運

動也. 卽如智之合稱. 化謂萬化卽就也. 意云.

冥運之體卽萬化之有. 事顯理隱義言藏也.

淸□大師云. 冥眞體於萬化之域. 六合謂俗

諦之有. 以用也. 謂總括六合之事. 以爲靈鑑

之心. 未有一法非心也. 一去來下去謂過去.

卽古也. 來謂未來. 亦義兼現在今也. 旣混融

下	欄

三世爲體. 何古而弗通. 前則統六合遍十方.

此則該三世通今古. 成體者. 且約聖智初眞

俗融心境會. 義言成爾. 圭山云. 無去無來. 冥

通三際. 問佛用蘚漫多說. 論主何以文爲. 答

方便善巧逗華人之機. 故封文之流謂言同

俗. 贊寧嘲其用文. 慧達解其孟浪. 以子愚□.

頗心立言之意. 如達師不害於文矣. 故今定

解. 但用內義而釋雅言. 令知論主文托於彼.

義屬於此

古今通始終同窮本極末. 莫之與二. 浩然太

均乃曰涅槃顯前心境冥寂之體也. 初句

中約終敎辨. 如大疏云. 心冥至道混一古今.

約頓敎則一念不生前後際斷. 何古何今. 依

圓敎則古今二相卽入圓融. 尤見通也. 次句

以始終同故. 三乘涅槃初證非始. 證極非終.

本末卽理事海波一濕故. 浩然謂浩浩然廣

多無際. 太均謂情非情無差. 染非染平等. 未

有一法非涅槃也

經曰. 不離諸法而得涅槃. 又曰. 諸法無邊故.

菩提無邊又曰下放光三十云. 諸法無邊

際故. 般若波羅蜜亦無邊際等. 引此證理智

皆依諸法. 卽顯心境不異也. 二文互影. 細尋

可知

以知涅槃之道存(在)於妙契. 妙契之致本(因)乎

冥一以知者. 依經心理. 理自昭著貴於妙

合. 妙合之旨因乎忘智. 內冥二而不二一亦

遣矣. 此文亦通包前義智會之時通於古也

然則物不異我. 我不異物. 物我玄會. 歸乎無

極如智玄寂寄言無極. 非別有處如智歸

經數: 一八六○

經名: 肇論新疏卷下

頁數: 二四二

上	欄

矣

進之弗先退之弗後. 豈容終始於其間哉

進退約人. 先後通約人法. 三乘進而證之非

先也. 以無前際故. 迷夫退而未證非後也. 以

無後際故

天女曰. 耆年解脫亦如何久淨名經說. 舍

利弗問天女. 止此室其已久如. 曰如耆年解

脫. 舍利弗言. 止此久也. 天女(云云). 解云. 耆年

謂身子耆宿. 身子所證解脫. 豈屬久近之時.

故云爾也

考得第十八九折之九也. 考稽也. 承前不

離諸法而得涅槃. 因之考稽. 盡陰存陰違敎

違理. 當何得乎. 所以最後辨此者. 謂從前決

擇悟修先後. 義意已周. 究竟證入最居於後

故今考也

有名曰. 經云. 衆生之性(體)極於五陰之內. 又

云. 得涅槃者五陰都盡. 譬猶燈滅本經二

十九云. 離五陰已無別衆生. 又云下初二句

示衆生之體. 五陰卽體故. 次二句示證相. 法

喩可知

然則衆生之性. 頓盡於五陰之內. 涅槃之道

獨. 建於三有之外. ○(遠)然殊(別)域. 非復衆生

得涅槃也順經而違理也. 以能得者五陰

已盡於有內. 所得者. 涅槃獨立於有外. 若云

得者. 有二違理. 一盡陰誰得. 二內外懸絶

果若有得則衆生之性不止(唯)於五陰. 必若止

於五陰. 則五陰不都盡. 五陰若都盡. 誰復得

涅槃耶存陰順理而□違經. 若定許得. 餘

有二義. 一應五陰之外更有衆生之性. 五陰

中	欄

令盡. 陰外之性令得. 故今論云. 果若有得(云

云)二恐違以前經云極於五陰. 豈許陰外更有

生性耶. 若此應合五陰不都斷盡. 或盡粗存

細或滅色存心. 爲能得者. 必若都盡誰是能

得耶. 故論云. 必若止於五陰(云云)此理已通

亦違前經云五陰部盡. 據此存盡皆違不可

不考. 此意明. 三乘之敎斷盡生死. 轉得涅槃.

不知二際無二. 故假此問答. 令悟卽妄而眞

玄得第十九十演之十也. 前演證窮. 此演

得妙. 不存得相而得曰玄

無名曰. 夫眞由離起. (顯)僞因著生. 著故有得.

離故無名忘得曰離. 涅槃從此而顯. 有得

曰著. 名相從此而生. 無名者. 猶云無得. 對前

避文. 亦可由離故. 得無名之理

是以則(法)眞者同眞. 法僞者同僞法眞離得

智亦眞矣. 依僞生著. 心念妄矣

子以有得爲得. 故心得於有得耳. 吾以無得

爲得. 故得在於無得也有得者法僞. 得亦

無得. 無得者則眞. 無得而得也. 心經云. 以無

所得故. 而得菩提

且談論之作必先定其本. 旣論涅槃. 不可離

涅槃而語涅槃. 若卽(就)涅槃以興言. 誰獨非

涅槃. 而欲得之耶言隨法起. 談眞以眞爲

本. 說俗以俗爲根. 旣談涅槃之體. 正當如體

而言. 涅槃之體彌綸法界. 未有一法而非涅

槃. 若此則本來卽是更何論得. 起信論云. 一

切諸法畢竟平等. 卽眞卽如(云云)

何者(徵)夫涅槃之道妙盡常數. 融(和)冶(銷)二儀.

滌蕩萬有. 均天人同一異. 內視不己見. 返聽

下	欄

不我聞. 未嘗有得. 未嘗無得初一句標體.

次七句辨相. 後二句雙絶. 常數者. 卽三世有

爲事相等. 此總示也. 下別列. 二儀卽天地. 萬

有者. 卽緣生萬物. 融冶故所以均天人. 滌蕩

故所以同一異. 顯自性涅槃無差別之相. 內

視下二句約見聞以辨. 眼不循色曰內視. 色

之性空空無對觸. 故云不己見. 耳不循聲曰

返聽. 聲之性空空故亡音. 故云不我聞. 己我

皆屬涅槃. 知非身外故云己我. 未嘗下可知

經曰. 涅槃非衆生. 亦不異衆生. 維摩詰言. 若

彌勒得滅度者. 一切衆生亦當滅度. 所以者

何. 一切衆生本性常滅. 不復更滅本經二

十二云. 如來非衆生非非衆生. 以如來卽涅

槃故. 可義引也. 二十九云. 衆生佛性不一不

二等. 次引淨名. 卽初卷菩薩品文亦少別. 彼

云. 諸佛知一切衆生畢竟寂滅. 卽涅槃相等

此名滅度. 在於無滅者也生死空花本來

不起. 則已滅也. 四流陽焰當相元空. 則已度

也

然則衆生非衆生. 誰爲得之者. 涅槃非涅槃.

誰爲可得者然則者. 因前而起. 衆生本滅

度. 於滅度中能所總非. 何爲得相哉

故放光云. 菩提從有得耶. 答曰. 不也. 從無得

耶. 答曰. 不也. 從有無得耶. 答曰. 不也. 離有

無得耶. 答曰. 不也. 然則都無所得也. 答曰.

不也. 是義云何. 答曰. 無所得故爲得. 是故得

無所得也此以義合集放光上下之文. 而

成此理非正文也. 大品亦同. 三慧品云. 須菩

提白佛言. 世尊. 若菩薩修般若波羅蜜. 得薩

經數: 一八六○

經名: 肇論新疏卷下

頁數: 二四三

上	欄

婆若不. 佛言不. 不修般若得薩婆若不. 佛言

不. 修不修得薩婆若不. 佛言不. 非修非不修.

得薩婆若不. 佛言不等. 放光二十四略云. 須

菩提言. 世尊. 不住最第一要義. 成阿惟三佛

不. 佛言不. 乃至云. 將無世尊不逮正覺耶. 佛

言. 不也等. 答曰已下放光等經. 皆是此義. 而

前四有得. 第五無得. 皆不許無得而得. 始爲

玄爾

無所得謂之得者. 誰獨不然耶無得而得

正由冥通. 冥通之道體遍一切. 故楞伽經云.

以知衆生本來而入涅槃. 誰獨不得. 此則本

來得矣. 而前云捨陰存陰謂內謂外. 如是分

別非爲正問

然則玄道在於絶域. 故不得以得之. 妙智存

乎物外. 故不知以知之. 大象隱於無形. 故不

見以見之. 大音匿於希聲. 故不聞以聞之

此有四對. 皆上句示體. 下句辨得. 初二對約

心境. 玄道境也. 絶域事之外也. 妙智心也. 皆

非俗故. 故云物外. 下二句可了. 但約境言得.

約心言知. 後二對約相名以辨. 大象非相. 不

存相以見. 然後眞見. 存相則不見也. 大音非

聲. 不循聲以聞. 然後普聞. 循聲則不聞也. 是

故離朱外馳而不得. 只爲無形. 觀音返聞而

圓通. 良由卽性. 願諸達士勿循形聲

故能囊括終古導(開引)達(示悟)群方(類)亭毒蒼

生. 疏(遠)而不漏. 汪哉洋哉. 何莫由之哉顯

涅槃之用也. 卽出現大用無涯. 通前兩科如

是次第者. 深有所以. 謂初示所得之體. 次示

證得之門. 旣非得而得從得起用. 開示衆生.

中	欄

故最後示業用之大. 至哉. 斯論三語皆善. 記

錄登爲四聖. 今古號爲四絶. 歷世名德寶而

玩之. 良有以也. 囊括小變易文. 彼曰. 括囊無

咎. 謂括結其囊口也. 今取包含之義. 終古久

也. 謂涅槃之體旣遍旣圓. 稱體之用亦彌綸

包羅. 亭毒養育也. 疏而下謂妙用無形. 義如

疏遠. 然應機之道未嘗遺漏. 文借老書. 彼云.

天網恢怖疏而不漏. 汪洋歎用廣大

故梵志曰. 吾聞佛道厥(其)義弘(大)深. 汪洋無

涯. 靡(無)不成就. 靡不度生卽八 師經梵志

□旬歎佛之言. 正取化生之用爲證

然則三乘之路開. 眞僞之途辨. 賢聖之道存.

無名之致顯矣九折之義皆三乘也. 十演

之談皆一乘也. 以一乘之實. 開三是權. 令捨

小入大引權歸實. 正同法華開方便門示眞

實相. 無名爲眞有名爲僞. 賢聖下準表中. 諸

家談義諦廓然無聖. 今論聖人證體起用. 賢

哲倣之. 儒童證涅而進修. 空行入空而起行.

豈曰無耶. 故云存. 本演無名以作論故. 十演

之文以釋有名之執. 執旣喪亡本致自顯. 分

文結會. 恐入局見

肇論新疏卷下終

此	頁	完

經數: 一八六一

經名: 大乘法苑義林章卷第一

頁數: 二四五

上	欄

1大乘法苑2義林章卷第3一

4基撰

5總料簡章

第一總辨諸敎業宗體名. 於中略以五

門分別. 一敎益有殊. 二時利差別. 三詮宗

各異. 四體性不同. 五得名懸隔

第一敎益有殊. 復分爲二. 初明輪益. 後辨

義益. 明輪益中. 復分爲二. 先明異計. 後

明大乘. 明異計者. 其多聞部薩婆多部雪

轉部犢子部法上部賢□部正量部密林

山部化地部經量部十部同說. 非諸佛語皆

爲利益. 要逗物機. 務6心入道名利益故.

唯八聖道是正法輪. □輞輻圓□破煩惱

名爲輪故. 故世友說. 非如來語皆爲轉法

輪. 世尊所言亦有不如義. 詮八7道敎八道

境故. 亦名法輪. 所餘功德及所餘敎. 雖名

聖敎. 不名法輪. 如問慶喜天雨不耶. 問諸

比丘汝等乞食易可得不. 氣力安不. 此何利

益. 轉何法輪. 故諸經中雖□佛語. 有非利

益而非法輪. 如說逆害於父母等. 此敎所

言何必如義. 故佛亦有不如義言. 此等十部

總說. 諸經有不如義而說虛言. 有非法輪

而無利益. 其大衆部一說部說出世部. □胤

部說假部暇多山部西山住部北山住部

法藏部飮光部十部同說. 佛一切語皆爲利

益. 如來所言無不如義. 非唯八聖8道是正

中	欄

法輪. 一切功德能□諸惑. □名法輪. 故一

切敎法輪因境. 皆名法輪. 宗輪論說. 諸如

來語皆爲轉法輪. □伏轉動說名輪故. 佛語

轉動. 在他身已□伏他身無知惑等. 故號

爲輪. 如問慶喜天雨不耶. 爲令阿難審諦

事故. 佛無不知尙問天雨. 肉未圓智而不

審耶. 亦除餘人增上慢故. 佛知尙問. 肉不

知者. 於餘未了而不審諦. 由是多義故

問天雨. 佛顯慈悲令他入道. 問比丘等乞

食易耶. 令生喜心□躍修道. 修賀悲問

加懃修學. 亦令未來習於此事隨順世俗.

然以愛爲母. 以業爲父. 有取識爲王. 戒

見二取爲二多聞. 內六處爲國人. 外六境

爲隨行畜生. 能誅斷此名爲淸淨. 以世惡

言轉顯勝義. 非害生母等. 何必不如言. 故

佛所說一切三藏. 皆轉法輪咸爲利益. 悉皆

如義無有虛言. 此則是初明異計也. 明

大乘者. 雖無正文說佛所語皆如其義. 咸

轉法輪. 然正法輪唯八聖道. 餘雖非正是助

法輪. 無垢稱經三轉法輪於大千等. 法花

又云. 卽趣波羅奈轉四諦法輪. 又瑜伽論

九十五說. 佛轉三周十二行相甚深法輪. 見

修無學三位之中. 如其次第示相勸修作

證. 觀於四聖諦境生聖慧眼. 各於去來今

世. 如次生眼智明覺無漏眞智. 能斷所應

永斷煩惱. 故八聖道是正法輪. 無垢稱經

第五卷說. 佛告阿難陀. 以要言之. 諸佛

所有威儀進止受用施爲. 皆令所化有情

調伏. 是故一切皆名佛事. 說□輞輻有差

下	欄

別故. 其正法輪唯八聖道9諸餘功德是助

法輪. □伏動轉是輪義故. 涅槃經中第十四

說. 復次善男子諸佛世尊凡有所說. 皆悉

名爲轉法輪也. 善男子譬如聖王所有輪

寶. 未降伏者能令能伏. 已降伏者能令安

隱. 諸佛世尊凡所說法亦復如是. 無量煩惱.

未調伏者能令調伏. 已調伏者令生善根.

乃至廣說. 故佛身語. 凡所運動皆爲利益.

故知佛語皆名法輪. 以要言之. 法輪有五.

一法輪體. 謂八聖道. 二法輪境. 謂四諦理等.

三法輪眷屬. 謂餘五[&FFFF]#功德等. 四法輪因.

謂敎及三慧等. 五法輪果. 謂菩提涅槃. 如

法輪章自當廣說. 一切佛語皆爲利益. 令

他有情或近或遠能生眞智. □伏怨敵所有

二障. 故佛所語皆名法輪. □伏移動是輪義

故. 以佛所說稱可道理不可立難. 難四

失故. 一無非處. 二無非時. 三無非器. 四

無非法. 處謂處所. 應利益處. 能化所化在

此可益. 必於此中作利益故. 時謂時分.

利益時節. 此生此處此時應益. 應時而說必

不失故. 器謂機器. 所逗之機. 應機而說無

錯謬故. 法謂敎法. 戒定慧等應利益法. 此

法可益必以逗機無疏亂故. 由此道理准

知. 佛語皆爲有情或近或遠生無漏智. 是

故一切三藏敎法. 或曲或直皆名法輪. 悉

皆如義. 咸爲利益. 無有虛言. 問天雨等

如前所說皆利益故. 粗言細語歸勝義故.

上來總是初明輪益辨義益者. 於中又

二. 先辨異計. 後辨大乘. 辨異計者. 薩婆多

經數: 一八六一

經名: 大乘法苑義林章卷第一

頁數: 二四六

上	欄

等十部同說. 佛所說經非皆了義. 佛自說

有不了義經. 如契經說. 不信不知恩. 斷密

無容處. □食人所吐. 是最上丈夫. 此卽名

爲不了義也. 故一切經有不了義. 大衆部

等十部同說. 佛所說經皆是了義. 契當道

理. 皆法輪故. 其密語經有何了義. 自證諦

理 不信他言. 能知圓寂知非恩故名不

知恩. 永棄後業名爲斷密. 當果不生是無

容處. 雖受資具獨如食吐. 能如是者名

上丈夫. 旣契正理寧非了義. 所餘經義准

此應知. 旣爾如何四依中. 說勸諸弟子當

依了義. 謂勸彼依世尊所說了義言敎. 不

令弟子依外道說不了義經. 非是佛經有

了不義. 此卽是先辨異計也辨大乘者.

涅槃經中第六卷說. 聲聞乘法猶如初種未

得果實. 是故不應依聲聞乘. 如是名爲

了不義也. 大乘之法卽應依止. 是名了義.

若依此理諸大乘經皆名了義. 聲聞乘等

名不了義. 然瑜伽論四十五說. 云何菩薩修

正四依. 謂諸菩薩於如來所. 深植正信. 深

植淸淨. 一向澄淸. 唯依如來了義經典. 非

不了義. 了義經典爲所依故. 於佛所說法

毘奈耶. 不可引奪. 廣如彼說. 故大乘中. 應

言佛說三藏敎法有不了義. 以勸當依了

義經故. 旣爾如何涅槃經. 說大乘經典名

爲了義. 此理不然. 豈諸大乘皆爲了義. 如

契經說. □欲卽是道. 覺不堅爲堅. 又說諸

法皆無生無滅密義趣經. 又瑜伽說. 不了義

敎者謂契經應頌記別等經. 豈大乘經中無

中	欄

契經等. 又說菩薩□波陀□具戎尼等. 故大

乘經非皆了義. 由如是理. 雖無正文. 今以

義釋. 了不了義略有四重. 一法印非印門.

二詮常非常門. 三顯了隱密門. 四言略語

廣門. 法印非印門者. 法印有三. 一諸行無

常. 二涅槃寂靜. 三諸法無我. 或說四○[&FFFF]#

南加有漏皆苦. 若一切敎爲此三種理印.

所印等名爲了義. 違三法印等非了義經.

由此道理. 三藏二乘十二分敎無非了義.

能捨煩惱業及苦故. 諸外道敎非了義經.

不能永捨惑業苦故. 故瑜伽論六十四說.

歸依有幾. 何緣但有爾所歸依. 歸依有三.

謂佛法僧. 四緣故有爾所歸依. 一由如來性

調善故. 乃至廣說. 由佛如是. 其佛所說法

毘奈耶. 亦可歸依. 涅槃又云. 一切外道所

可言說悉皆妄語. 故唯佛敎是了義經. 順

三法印等可歸依故. 諸外道敎非了義言.

違三法印等不可歸故. 設有聖敎唯說佛

敎爲了義言. 外道所說名非了義. 以此門

通非佛敎中唯了義故. 詮常非常門者. 如

涅槃經第六卷說. 又聲聞乘名不了義. 無上

大乘乃名了義. 若言如來無常變易. 名不

了義. 若言如來常住不變. 是名了義. 此經

意言. 若經中說佛是法身常住不變. 名爲了

義. 與此相違名不了義. 解深密經瑜伽決

擇七十六說. 世尊往昔. 唯爲發趣聲聞乘

者. 以四諦相轉正法輪. 雖是希奇. 然是有

上是未了義. 卽顯大乘是了義經. 聲聞乘敎

名非了義. 此中一往依1乘所明名爲了義.

下	欄

非諸大乘無不了義. 聲聞乘經都無了義. 如

次當引如是證文. 故依涅槃詮眞常佛

名爲了義. 詮非常佛名非了義. 顯了顯密

門者. 瑜伽論中四十五說. 又諸菩薩於如來

所. 深植正信. 深植淸淨. 一向澄淸. 唯依如

來了義經典非不了義. 了義經典爲所依

故. 於佛所說法毘奈耶不可引奪. 以佛所

說不了義經. 依種種門辨本性義猶未決

定. 尙生疑惑非了義故. 卽依此文於大

乘中顯了言敎名爲了義. 隱密言敎非了義

經. 解深密經及決擇分亦作是說. 世尊在昔

第二時中. 唯爲發趣修大乘者. 依一切法

皆無自性無生無滅. 以隱密相轉正法輪.

雖更希奇而亦有上. 猶未了義. 卽說一切

性皆是空. 三無性敎名非了義. 成唯識論第

九卷說. 故佛密意說一切法皆無自性. 非

性全無. 說密意言顯非了義. 故大乘經說

諸法相. 言非顯了所詮不究竟名不了義.

言若顯了所詮究竟理名了義經. 此據能詮

顯了無異名了義故. 言略語廣門者. 瑜伽

決擇六十四說. 不了義2經者. 謂契經應頌

記別等敎世尊略說. 其義未了應更當釋. 了

義敎者與此相違. 應知其相此中意說. 雖

是大乘明顯之敎. 初但略說談理未盡. 所

明未周名爲不了. 不是所詮非究竟理名

爲不了. 由此卽顯諸聲聞乘亦有了義. 除

契經等餘自說等. 語具廣故名了義經. 大

乘之中明顯之敎契經等中說法. 言略語未

廣. 故亦有不了. 此依說義言有廣略名

經數: 一八六一

經名: 大乘法苑義林章卷第一

頁數: 二四七

上	欄

了不了. 非約所詮理是究竟非是究竟名

了不了. 此中第一爲令有情捨邪歸正

名了不了. 一切佛經皆名了義. 外道所說名

爲不了. 第二爲令捨小歸大名了不了. 一

切大乘皆名了義. 諸小乘敎名爲不了. 第

三爲令捨隱歸顯名了不了. 一切大乘顯

了言敎皆名爲了. 雖是大乘說法隱密名

爲不了. 第四爲令知法廣略名了不了. 諸

重頌經言略不盡皆名不了. 非重頌經言廣

盡故說名爲了. 以此四門了不了義. 釋一

切敎了不了言. 故大乘經雖皆名了. 而於

其中復應取捨. 勸諸弟子依了義者. 隨其

所應當廣思擇. 隨所講敎當應配之. 上

來總是敎益有殊

第二時利差別. 復分爲二. 初□古說. 後述

今文. □古說中. 復分爲二. 初□古說. 後

□其非. □古說者. 後魏有菩提流支法師.

此名覺愛. 唯立一時敎. 佛得自在. 都不起

心有說不說. 但衆生有感. 於一切時. 謂說

一切法. 譬如天樂隨衆生念出種種聲. 亦

如末尼隨意所心雨種種寶. 花嚴經云. 如

來一語中. 演出無邊契經海. 維摩經云. 佛

以一音演說法. 衆生隨類各得解. 或有恐

怖或歡喜. 或生厭離或斷疑. 故無一敎定

頓定漸. 又無量義經言. 我得道來四十餘年.

常說諸法不生不滅不去不來無此無

彼無得無失一相無相. 但由衆生悟解

不同得諸果異. 法花亦言. 一雨普潤. 三草

二木生長不同. 優婆塞經言. 三獸渡河淺深

中	欄

成別. 故知諸敎但德一時無二三等. 又古來

大德立有頓漸二敎. 爲諸菩薩大根大莖.

說花嚴楞伽大雲法鼓勝□等經. 一會之

中說二諦理盡名之爲頓. 大不由小起故

名爲頓. 始從佛樹終至雙林. 從淺至深漸

次說法. 因果三歸五戒十善等法. 三乘有

敎阿含等經. 維摩思益大品空敎. 法花一

乘涅槃等說常住佛性. 皆是漸敎會通三

乘. 大由小起名爲漸也. 又菩提流支法師.

亦立二時敎. 楞伽經說. 漸1頓者莫問聲聞

菩薩. 皆漸次修行從淺至深. 名爲漸也. 頓

者如來能一時頓說一切法. 名之爲頓. 又

有二敎. 一者半敎. 二者滿敎. 涅槃經言云.

何解滿字及與半字義. 又云爲聲聞乘而說

半字. 爲菩薩乘而說滿字. 又勝□經言. 有

作四聖諦無作四聖諦. 聲聞知有作. 佛知

無作. 瑜伽等說. 安立諦非安立諦. 唯說安

立名爲半敎. 通說非安立名爲滿敎. 又有

二敎. 一生空敎. 二法空敎. 二十唯識論云.

依此敎能入數取趣無我. 所執法無我復

由餘敎入. 此以二空二2障以明半滿. 3又

有二敎. 一勝義諦. 二世俗諦. 晉時有隱士劉

○立五時敎. 或有說云. 眞諦三藏立五時

敎. 然菩提流支法師. 別作文疏破之. 眞諦

居梁. 流支在魏. 故知不是眞諦等作. 第一

時者. 佛初成道爲提謂波利等五百賈人. 但

說三歸五戒十善世間因果敎. 卽提謂等五

戒本行經是. 未有出世善根器故. 第二時

者. 佛成道竟三七日外十二年中. 唯說三乘

下	欄

有行之敎未爲說空. 卽阿含等小乘經是.

第三時者. 佛成道竟三十年中. 說彼三乘

同行空敎. 卽維摩思益大品等經是. 第四時

者. 佛成道竟四十年中. 說有一乘. 猶未分

明演說佛性常住實有. 尙說無常佛. 顯一

乘佛果以爲眞實. 卽法花經是. 以前未明

一乘義故. 此中猶未分明演說常住佛性

故. 第五時者. 謂雙林中. 說諸衆生悉有佛

性常住佛敎. 卽涅槃經大悲經等是. 此雖

可爾. 旣無經論誠文說之. 未可依信. 前

來總是□古說也. □其非者. 只如第一菩

提流支法師唯立一時敎者. 若廢事談理.

及在一會有大小機. 可如所說. 若唯被大

如勝□經. 或但被小如遺敎經. 或初有大

無小. 如花嚴經至入法界品方有聲聞. 初

有小無大. 雖未見文理必應爾. 如斯等

敎義類甚多. 或有諸經全分多分大小敎異.

言唯一時深爲猛浪. 豈無一會頓發三乘

之心. 及無漸入大乘者也. 第二古德說有

頓漸. 理雖可然. 定判諸經爲頓漸者. 義

卽難解. 只如花嚴經中入法界品. 五百聲聞

在于會坐列名歎德. 又舍利弗將六千弟

子從自房出. 文殊師利爲說十法. 卽發無

上正等覺心. 楞伽經中亦列聲聞在于會

坐. 法鼓經中說窮子喩與法花經信解品

同. 勝□經說三種意生身一乘之義. 攝大乘

云. 引攝一類不定性故. 非爲頓敎. 花嚴等

經未必從首至末皆是爲被大根行說. □

名爲頓. 定說五時所說之經爲漸敎者. 後

經數: 一八六一

經名: 大乘法苑義林章卷第一

頁數: 二四八

上	欄

當□非. 第三又菩提流支法師. 依楞伽經

立頓漸二敎者. 此亦不然. 彼經以佛能頓

說法以說爲頓. 以三乘人漸次修學名之

爲漸. 以行爲漸. 非約敎時. 亦不可取. 又

第四依涅槃經等立半滿敎者. 彼皆據所

明理有盡不盡. 以明半滿. 不定依逗機直

往迂會以明半滿. 第五劉○立五時者. 今

者且依菩提流支法師斥破. 是義不然. 提謂

經說. 五百價人將受五戒. 先懺悔彼五逆

十惡謗法等罪. 得四大本淨五陰本淨六塵

本淨吾我本淨. 時提謂等得不起法忍. 三百

價人得柔順忍. 二百價人得須陀洹果. 四天

王等得柔順忍三百龍王得信忍. 自餘天等

發無上道意. 十億天人皆行菩薩十善. 提謂

長者滅三界苦得不起法忍. 卽是初地. 或

第八地. 又普曜經第二七日. 提謂第五百價人

施佛[&FFFF]#蜜. 佛與授記汝於來世當得作佛

名曰齊成. 云何但言第一時中世間敎也.

雖作此破義亦難知. 旣有賈人得預流等.

何不此日名轉法輪. 至五比丘法輪方轉.

由未分明說三乘者同所觀諦故. 未名轉

法輪. 次第二時十二年中唯說有敎者. 覺愛

破云. 是亦不爾. 成道五年說大般若正明

實相. 又第七年爲八菩薩說般舟三昧經. 正

明衆生五[&FFFF]#本空. 又第九年說□掘摩羅經.

第十年中說如來藏經. 皆明涅槃佛性深理.

又提謂普曜等經皆明菩薩行. 又與價人

授記成佛. 明初成道已說大乘. 又摩訶般若

大品經中說. 佛在鹿野轉四諦輪. 無量衆生

中	欄

發聲聞心. 無量衆生發獨覺心. 無量衆生

發阿□多羅三□三菩提心. 行六波羅蜜.

無量菩薩得無生法忍. 住於初地二地三

地乃至十地. 無量一生補處菩薩一時成佛.

又成道竟第二七日說十地經. 云何乃言十

二年內唯說有敎不說大乘. 只如法花經

云. 於三七日中常思惟是事. 卽成道竟三

七日中不說法也. 彌沙塞律云. 初成道竟三

昧七日. 十地經云. 七日不說法. 顯示自受

法樂故. 爲令衆生於如來所增愛敬故.

然律及薩婆多傳云. 過六七日梵天來請.

方乃說法始度五人. 卽四十二日方說法

也. 十二由經云. 成道竟一年不說法經1十

二年方度五人. 智度論云. 初成道竟五十

七日佛不說法. 有人解云. 卽五十個七日.

與十二由經一年不說法同也. 如此經傳

說成佛道不說法日已各不同. 何得以

已胸臆之心說十二年唯說有敎. 又若前後

唯度一機可如所說. 機器千品. 何得一

準. 今依古說略破初二. 自餘三時廣如菩

提流支法師別傳所破. 此卽別破立敎不

同. 然此所立雖理可然. 旣無敎文未可

依據. □違解深密經所說時也. 上來總是

□其非也. 幷前□爲□古說也述今

文中又分爲二. 初述今文. 後略示敎. 述今

文者. 如解深密經第2一卷瑜伽決擇第七

十六. 世尊廣爲勝義生菩薩. 依遍計所執體

相無故. 說相無自性性. 依依他起上無遍

計所執自然生故. 說生無自性性. 及卽依

下	欄

此說無遍計所執一分勝義無自性性. 依

圓成實上無遍計所執故. 又說一分勝義無

自性性. 說三種無性皆依遍計所執性已.

勝義生菩薩深生領解. 廣說世間毘濕縛

藥雜采□地熟蘇虛空諸譬喩已. 世尊讚

歎善解所說. 勝義生菩薩復白佛言. 世尊初

於一時. 在婆羅泥斯仙人墮處施鹿林中. 唯

爲發趣聲聞乘者. 以四諦相轉正法輪.

雖是甚奇甚爲希有. 一切世間諸天人等. 先

無有能如法轉者. 而於彼時所轉法輪.

有上有容是未了義. 是諸諍論安足處所.

世尊在昔第二時中. 唯爲發趣修大乘者.

依一切法皆無自性無生無滅本來寂靜

自性涅槃. 以隱密相轉正法輪. 雖更甚奇

甚爲希有. 而於彼時所轉法輪. 亦是有上

有所容受. 猶未了義. 是諸諍論安足處所.

世尊於今第三時中. 普爲發趣一切乘者.

依一切法皆無自性. 無生無滅. 本來寂靜

自性涅槃. 無自性性. 以顯了相轉正法輪.

第一甚奇最爲希有. 于今. 世尊所轉法輪.

無上無容是眞了義. 非諸諍論安足處所. 爾

時世尊告勝義生菩薩曰. 勝義生. 若善男子

或善女人. 於諸不了義經聞已. 信解書寫

護持供養流布受誦溫習如理思惟. 以其

修相發起加行. 比所說了義言敎聞已信

解. 乃至廣說. 以其修相發起加行所集功

德. 百分不及一. 乃至○波尼殺曇分亦不

及一. 此所生福難可喩知. 吾今略說. 如爪

上土比大地土. 或如牛跡中水比四大海

經數: 一八六一

經名: 大乘法苑義林章卷第一

頁數: 二四九

上	欄

水. 百分不及一. 乃至○波尼殺曇分亦不及

一. 說此經時. 六百千衆生發菩提心. 三百

千聲聞遠塵離垢得法眼淨. 一百五十千聲

聞. 永盡諸漏心得解脫. 七十五千菩薩. 得

無生法忍. 金光明經亦說三時. 謂轉照持

涅槃經說. 初令皆服乳. 次敎總斷乳. 後敎

有應服有不應服者. 與解深密所說. 義

同. 瑜伽釋中此三時少異. 義意無別. 由此

誠證. 若以偏圓機宜漸次. 敎但三時. 非一

非五. 上來總是述今文也. 略示敎者. 四

阿□摩等是初時數. 諸說空經是第二時敎.

以隱密言總說諸法無自性. 故花嚴深密

唯識敎等第三時也. 以顯了言說三無性非

空非有中道敎故. 由諸異生1起自無始迷

執有我不了我無. 比沒愛河輪□癡海.

故佛初說四諦法輪. 令知我空唯有其法.

□陳那等最初得道. 彼聞法有證我皆空.

便執諸法爲眞實有. 封著小果不心大

位. 佛爲方便復說法空破除有執故. 次時

中說般若等. 言一切法本性皆無. 須菩提等

□心趣大. 彼聞法空隱密言敎. 便撥諸法

性相都無. 何所造修. 何所斷捨. 佛爲除此

復說唯識三性等敎. 勝義生等信解修學. 遍

計所執無. 知法我俱遣. 依他圓成有. 照眞

俗雙存. 無無所無所以言無. 有有所有所

以言有. 言有而有亦可言無. 遍計所執眞

俗無故. 言無而無亦可言有. 當情我法二

種現故. 令除所執我法成無. 離執寄詮

眞俗稱有. 妄詮我法非無非不無. 當情

中	欄

似有. 據體無故. 妄詮眞俗非有非不有.

非稱妄情. 體非無故. 我法無故俱是執皆

遣. 眞俗有故諸離執皆存. 由此應言. 迷

情四句四句皆非. 悟情四句四句皆是. 說境

我法空破初執有. 說心眞俗有破次執空.

諸偏見者初聞說有. 便卽決心於空起謗.

後聞說空亦復協意便謗於有. 今言非空

非有中道敎者第三時也. 約理及機漸入道

者大由小起. 乃有三時諸敎前後. 解深

密經說唯識是也. 若非漸次而入道者大

不由小. 卽無三時諸敎前後. 約其多分

卽初成道花嚴等中說唯心是. 多分頓漸無

別敎門. 隨一會中所應益故. 花嚴說有聲

聞在會. 深密亦有聲聞發心. 勝□經中亦

說一乘意生身等. 攝大乘說. 爲不定人說

一乘故. 法花經中分別功德品言. 佛說如來

壽量品時. 有八世界微塵數衆生發菩提

心. 如是等文上下非一. 故知法花亦被頓

悟. 花嚴亦有漸悟之人. 若依覺愛定唯一

時無漸次者. 卽違深密說有三時. 若依劉

○定有五時前後次第. 復無文說. 然違三

時. 今總不依. 若據衆生機器及理. 可有頓

漸之敎. 然不2同於古說. 若不約機3理

定判一經爲頓爲漸. 時增減者頓漸不成.

故唯識云唯我於凡愚不開演. 非遮不定

及定性故. 此依證果. 若謂人天卽有四

時. 其二乘者方便學法. 是彼初學故略不說.

今依師授略□古今時利差別. 其諸有智

任情取捨

下	欄

第三詮宗各異. 夫論宗者. 崇尊主義. 聖敎

所崇所尊所主. 名爲宗故. 且如外道內

道小乘大乘崇尊主法. 各各有異. 說爲宗

別. 然古大德. 總立四宗. 一立性宗. 雜心等

是. 二破性宗. 成實等是. 三破相宗. 中百等

是. 四顯實宗. 涅槃等是. 今卽不爾. 於中分

二. 初陳異宗. 後列自主. 陳異宗中. 復分

爲二. 初陳外道. 後陳小乘. 陳外道者. 外

道雖有九十五種. 大意莫過十六異論. 廣

如瑜伽第六七卷顯揚第九第十卷說. 彼

論皆云. 執因中有果. 顯了有去來. 我常宿

作因. 自在等害法. 邊無邊□亂. 見無因斷

空. 計勝淨吉祥. 名十六異論. 一因中有果

宗. 謂雨衆外道執. 諸法因中常有果性. 如

禾以穀爲因. 欲心禾時唯種於穀. 禾定從

穀生. 不從麥生. 故知穀因中先已有禾性.

不爾應一切從一切法生. 二從緣顯了宗.

謂卽僧□及聲論者. 僧□師計. 一切法體自

性本有. 從衆緣顯非緣所生. 若非緣顯果

先是有. 復從因生不應道理. 聲論者言. 聲

體是常而相本有. 無生無滅. 然由數數宣

吐顯了. 三去來實有宗. 謂勝論外道及計時

外道等. 亦作此計. 有去來世. 猶如現在實

有非假. 雖通小乘今取外道. 四計我實有

宗. 謂獸主等一切外道. 皆作此計. 有我. 有

薩□. 有命者生者等. 由起五覺知有我

也. 謂見色時. 薩□覺等. 五諸法皆常宗. 謂

伊師迦計. 我及世間皆是常住. 卽計全常

一分常等. 計極微常. 亦是此攝. 六諸因宿

經數: 一八六一

經名: 大乘法苑義林章卷第一

頁數: 二五○

上	欄

作宗. 謂離繫親子. 亦云無□外道. 謂現所

受苦. 皆宿作爲因. 若現精進便吐舊業. 由

不作因之所害故. 如是於後不復有漏. 七

自在等因宗. 謂不平等因者計. 隨其所事. 卽

以爲名. 如莫[&FFFF]#伊濕伐羅等. 或執諸法大自

在天變化. 或丈夫變化. 或大梵變化. 或時方.

空我等爲因. 八害爲正法宗. 謂諍競劫起.

諸波羅門. 爲欲食肉妄起此計. 若爲祀祠

□術爲先害諸生命. 能祀所害若助伴者. 皆

得生天. 九邊無邊等宗. 謂得世間靜慮邊

無邊外道. 住有無邊想者. 計彼世間有邊.

無邊俱不俱等. 十不死矯亂宗. 謂不死無亂

外道. 十一諸法無因宗. 謂無因外道計. 我及

世間無因而起. 十二七事斷滅宗. 謂斷滅外

道計. 七事斷滅. 十三因果皆空宗. 諸邪見外

道計. 無愛養等. 見行善者返生惡趣. 見行

惡者返生善趣. 便謂爲空. 或總誹[&FFFF]#一切

皆空. 十四妄計最勝宗. 謂□諍劫. 諸婆羅

門計. 婆羅門是最勝種. 梵王之子. 腹口所

生. 餘種是劣非梵王子. 十五妄計淸淨宗.

謂現法涅槃外道及水等淸淨外道. 謂於諸

天微妙五欲堅著受用. 是卽名得現法涅

槃. 乃至廣說. 持牛狗戒亦復如是. 十六妄

計吉祥宗. 謂曆算外道. 若日月薄蝕星宿失

度等若隨日月所欲皆成. 應勤供養日月

星等. 乃至廣如彼論所說. 上來第一陳外

道也. 陳小乘者. 小乘雖有二十部計. 總束

爲宗莫過十一. 古來相傳十八部者. 深爲

錯失. 依古眞諦法師所□部成十九. 大衆

中	欄

分出七幷本有八. 大衆幷本應成九部.

遂脫西山住部. 上坐部分十一. 幷本上坐

亦在其中. 文殊問經下卷中說成二十部.

然少不同. 彼經偈言. 摩訶僧祇部. 分別出有

七. 體毘履十一. 是謂二十部. 十八及本二.

皆從大乘出. 無是亦無非. 我說未來起.

雖說二十稍同宗輪. 而所分出增減有

異. 宗輪論說. 大衆部中分出八部. 幷本有

九. 一大衆二一說三說出世四□胤五多

聞六說假七暇多山八西山住九北山住

部. 上坐部中分出十部. 幷本十一. 一說一

切有二雪轉亦名上坐三犢子四法上五

賢□六正量七密林山八化地九法藏十

飮光十一經量部. 是故合成二十部. 然文殊

問經大衆部中幷本有八. 上坐幷本乃有

十二. 故知皆是□譯家誤. 今依新□宗輪論

說. 總束二十. 爲十一類. 一者大衆部一說

部說出世部. 鉤胤部四部宗說. 一切如來無

有漏法. 佛身壽量悉無邊際. 眼等五識身有

染有離染. 色無色界具六識身. 五種色根

肉團爲體. 無爲有九. 去來世無. 一刹那心

了一切法. 道與煩惱容俱現前. 大義如是.

二多聞部宗說. 佛五音是出世敎. 餘卽世間.

一無常二苦三空四無我五涅槃寂靜. 餘

義多同說一切有部. 三說假部宗說. 苦非

[&FFFF]#. 十二處非眞實. 由福故得聖道. 道不可

修. 餘義多同大衆部計. 四暇多山部西山

住部北山住部三部宗說. 一切菩薩不脫惡

趣. 供養塔廟不得大果. 餘義多同大衆部

下	欄

說. 五說一切有部宗. 1謂一切有二. 一法有.

二時有. 謂心心所色不相應及三無爲. 是

法一切. 去來今三. 是時一切. 諸是有者皆

二所攝. 一名二色. 六雪山部宗說. 謂諸菩薩

猶是異生. 菩薩入胎不起貪愛. 無外道得

五通. 無天中住梵行. 七犢子部法上部賢

□部正量部密林山部合五部宗說. 補特伽

羅非卽[&FFFF]#離[&FFFF]#. 五識無染. 亦非離染. 入正

性離生十二心頃說名行向. 第十三心名爲

住果. 八化地部宗說. 去來世無. 現在無爲

有. 四聖諦一時觀. 定無中有. 亦有齊首補

特伽羅. 有世間正見. 無世間信根. 無出世

靜慮. 無無漏尋. 善非有因. 預流有退. 無爲

有九. 九法藏部宗說. 佛在僧攝. 佛與二乘

解脫雖一而聖道異. 無外道得五通. 阿羅

漢身皆是無漏. 餘義多同大衆部計. 十飮

光部宗說. 若法已斷已遍知卽無. 未斷未

遍知卽有. 業果已熟卽無. 未熟卽有. 諸有

學法有異熟果. 餘義多同法藏部說. 十一經

量部宗說. 有勝義補特伽羅. 異生位中亦有

聖法. 有根邊[&FFFF]#. 有一味[&FFFF]#. 一味[&FFFF]#者. 卽細

意識等. 餘所執多同說一切有部. 此中所陳

略標宗要. 廣陳宗者如宗輪論. 上來總是

陳異宗也列自主中復分爲二. 初列邊

主後列中主. 列邊主者. 謂淸辨等朋2輔

龍猛. 般若經意說諸法空. 雖一切法皆不可

言. 由性空無. 故不可說爲空爲有. 乃至有

爲無爲二法. 約勝義諦體雖是空. 世俗可

有. 故說頌言. 眞性有爲空. 如幻緣生故.